Képzési terv

az **Élményközpontú irodalmi portfólió készítése**

jó gyakorlat jellegű tevékenység adaptációjához

Készítette: Gintner Tamásné Hornyák Ágnes

**A képzés ideje:** 2015. június 24. 8:00 – 16:00

**A képzés helye:** Tokaji Ferenc Gimnázium, Szakközépiskola és Kollégium

**A képzés témái: -** SDT (Sulinet Digitális Tudásbázis)

* Digitális taneszközök használata a humán tantárgyak tanóráin

**SDT (Sulinet Digitális Tudásbázis)**

A képzés témája:

A Sulinet Digitális Tudásbázis egy olyan elektronikus tananyag-adatbázis, amely lefedi minden közoktatási évfolyamon a műveltségi területeket. A digitális tartalom átfogja az oktatási intézmények oktatási tartalomra vonatkozó igényeit, az óravázlatokat, módszertani segédleteket. Olyan tananyagokat mutat be a pedagógusok és a tanulók számára, amelyeket felhasználhatnak a mindennapi tanítás-tanulási folyamatban.

A rendszer egy elektronikus tananyag-adatbázis és tartalomkezelő eszköz, amely új lehetőségeket biztosít az interaktív multimédia tartalmak eléréséhez és felhasználásához az iskolai oktatásban.

A képzés célja:

A kollégák:

- ismerjék meg az SDT web-es felületét ([http://sdt.sulinet.hu](http://sdt.sulinet.hu/))

- tájékozódjanak a tananyag-adatbázisban

- képessé váljanak a tartalmak megjelenítésére, lejátszására, módosítására

**IKT**

**Digitális taneszközök használata a humán tantárgyak tanóráin**

A képzés célja:

A résztvevők ismerjék meg azokat az oktatási célokat, amelyek elérésében jól használhatók a számítógéppel együtt tanulás módszerei. Váljanak képessé önállóan felkutatni az interneten fellelhető, a tantárgyak során felhasználható digitális tartalmakat és taneszközöket. Képessé váljanak új tananyagok készítésére és a digitális oktatásban való alkalmazásra.

A képzés végén a résztvevők feleljenek meg az alábbi követelményeknek:

- digitális óravázlatok és feladatlapok készítése

- elektronikus prezentációk használata, összeállítása

- kooperatív munkaformák digitális alkalmazása

- az SDT használata

- tananyagok átszerkesztése, újak készítése Power Point-ban

**Módszertan**

A képzés célja:

A kollégák ismerkedjenek meg a korszerű, hatékony oktatási módszerekkel, a kooperatív tanulási technikákkal:

- fürtábra (jelentésháló)

- pókhálóábra

- három megy, egy marad

- írás saját magunk számára

- jellemtérkép

- kerekasztal-körforgó

- kettéosztott napló

- kilépőkártya

- mozaik

- ötletbörze

- rövid esszé

- sarkok

 - T-táblázat

- KWL

- vándorló csoportok

- állóképek

- eszmecsere

- idézetkártya

- jegyzőkönyv

- közzététel

- listakészítés

A résztvevők tudják értelmezni és alkalmazni az R-J-R modellt a tanítási órán.